**VALSTS KONKURSA NOLIKUMS**

Rīgā

|  |  |
| --- | --- |
| Dokumenta datums ir tā  elektroniskās parakstīšanas datums | Nr. 1.5-1.2/12 |

**Latvijas profesionālās ievirzes izglītības programmas „Vizuāli plastiskā māksla” audzēkņiem 2022./2023. mācību gadā**

*Izdots saskaņā ar*

*Valsts pārvaldes iekārtas likuma*

*72. panta pirmās daļas 2. punktu,*

*Ministru kabineta*

*2012. gada 18. decembra noteikumu*

*Nr. 931 „Latvijas Nacionālā kultūras*

*centra nolikums” 4.4. apakšpunktu*

1. **Vispārīgie jautājumi**
2. Nolikums nosaka kārtību, kādā Latvijas Nacionālais kultūras centrs (turpmāk – centrs) organizē Valsts konkursu Latvijas profesionālās ievirzes izglītības programmas „Vizuāli plastiskā māksla” audzēkņiem (turpmāk – konkurss).
3. Konkursa mērķis ir mācību rezultātu izvērtēšana un kultūrizglītības attīstības sekmēšana, veicinot starpdisciplināru tēmu apguvi radošā mācību procesā.
4. Konkursa tēma: „Apģērbs ir vēstījums”.
5. Konkursa uzdevumi:
   1. dot iespēju audzēkņiem iepazīt apģērbu dizainera darbu, iepazīties ar mākslas un dizaina piemēriem, modes dizaineriem, aktualitātēm modes industrijā;
   2. izveidot apģērbu kolekciju, paužot konkrētu vēstījumu;
   3. pilnveidot audzēkņu pieredzi prezentēt radošā darba ideju.
6. Konkursa dalībnieki ir profesionālās ievirzes izglītības programmas „Vizuāli plastiskā māksla” 2.-7. klases audzēkņi.

**II. Konkursa rīkotājs**

1. Konkursu rīko centrs sadarbībā ar Latvijas Mākslas akadēmiju un profesionālās vidējās izglītības iestādēm, kuras īsteno mākslas un dizaina izglītības programmas:
   1. adrese: Pils laukums 4, Rīga, LV-1050, tīmekļvietnes adrese: [www.lnkc.gov.lv](http://www.lnkc.gov.lv);
   2. kontaktpersona: Ilze Kupča, centra Kultūrizglītības nodaļas mākslas izglītības eksperte, e-pasta adrese: ilze.kupca@lnkc.gov.lv, tālr. 29458876.

**III. Konkursa norise**

1. Konkurss notiek divās kārtās.
2. **Konkursa I kārta** (izglītības iestādes līmenis):
   1. konkursa I kārtu rīko izglītības iestāde laikā līdz **2023. gada** **24. janvārim**;
   2. konkursa dalībnieks izstrādā un iesniedz konkursa projektu, kas izstrādāts atbilstoši konkursa uzdevumam (1. pielikums), izglītības iestādes norādītajā termiņā.
   3. Izglītības iestāde:
      1. nodrošina konkursa I kārtas sagatavošanu un norisi;
      2. izveido konkursa I kārtas žūriju, tajā iekļaujot izglītības iestādes metodisko komisiju pārstāvjus un pieaicinot vismaz vienu pārstāvi no reģiona metodiskā centra vai citas izglītības iestādes, un nodrošina tās darbu;
      3. līdz **2023. gada 27.** **janvārim** iesniedz centram:
         1. pieteikumu konkursa II kārtai ar izvirzītajiem dalībniekiem (elektroniski) (<https://www.lnkc.gov.lv/lv/notikums/pieteikuma-iesniegsana-valsts-konkursa-2kartai-latvijas-profesionalas-ievirzes-vizuali-plastiskas-makslas-izglitibas-programmas-audzekniem-20222023-macibu-gada>);
         2. katra II kārtai izvirzītā dalībnieka vai dalībnieku grupas projektu un vizītkarti (2. pielikums) digitālā formātā vienā elektroniskā sūtījumā, sūtījuma tēmā norādot izglītības iestādes nosaukumu “X skolas pieteikums valsts konkursam” un konkursa darbu – projekta un vizītkartes nosaukumā ietverot konkursa darba nosaukumu “Nosaukums\_X skolas konkursa darbs” un “Nosaukums X­­ skolas vizītkarte” uz elektroniskā pasta adresi: ilze.kupca@lnkc.gov.lv.
   4. Konkursa I kārtas žūrija:
      1. vērtē katra dalībnieka konkursa I kārtas darbu saskaņā ar šī nolikuma V. nodaļā noteikto;
      2. pamatojoties uz konkursa I kārtas rezultātiem, izvirza konkursa II kārtai:
         1. līdz 3 (trīs) individuāliem dalībniekiem vai dalībnieku grupām, ja izglītības programmā mācās līdz 100 audzēkņiem;
         2. līdz 4 (četriem) individuāliem dalībniekiem vai dalībnieku grupām, ja izglītības programmā mācās no 101 līdz 200 audzēkņiem;
         3. līdz 6 (sešiem) individuāliem dalībniekiem vai dalībnieku grupām, ja izglītības programmā mācās vairāk kā 201 un vairāk audzēkņi.
3. **Konkursa II kārta**:
   1. Konkursa II kārtas norise notiek attālināti, konkursa žūrijai izvērtējot konkursa II kārtai elektroniski iesniegtos darbus.
   2. Centrs:
      1. nodrošina konkursa II kārtas norisi;
      2. izveido konkursa II kārtas žūriju, kuras pārstāvji ir mākslas un dizaina nozares eksperti, un no kuriem vismaz viens pārstāvis ir no attiecīgā reģiona metodiskā centra;
      3. apkopo II kārtas dalībnieku individuālo vai dalībnieku grupas vērtējumu atbilstoši grupām (grupa atbilst audzēkņu vecumam I kārtas darbu vērtēšanas brīdī):
         1. I grupa: dalībnieks vecumā no 7 līdz 12 gadiem;
         2. II grupa: dalībnieks vecumā no 13 līdz 16 gadiem;
         3. III grupa: dalībnieku grupa no 7 līdz 12 gadiem;
         4. IV grupa: dalībnieku grupa no 13 līdz 16 gadiem;
      4. informē izglītības iestādes par II kārtas rezultātiem, ievietojot tos centra tīmekļvietnē līdz **2022. gada 17. aprīlim**.

**IV. Konkursa saturs un nosacījumi**

1. Konkursa I kārtā katrs konkursa dalībnieks vai dalībnieku grupa piedalās ar patstāvīgi veiktu konkursa projektu atbilstoši I kārtas uzdevumam – apģērbu kolekcijas izveide, paužot konkrētu vēstījumu (1. pielikums).
2. Izvērtēšanai tiek iesniegts konkursa darbs:
   1. **apģērbu kolekcija**, kas ietver vismaz trīs tērpus;
   2. **kolekcijas prezentācija,** izvēloties vienu no minētajiem veidiem:
      1. uz planšetes grafiski noformēts projekts, kas veikts kolāžas tehnikā A2 formāta horizontāli;
      2. video formātā;
   3. **vizītkarte**, noformēta digitāli A5 formātā (2. pielikums).
3. Konkursa uzdevuma tematisko ievirzi detalizētāk izstrādā pedagogs, atbilstoši konkrētajam audzēkņu vecumposmam, apgūstamajiem mācību priekšmetam un konkursa nosacījumiem.

**V. Konkursa darbu vērtēšana**

1. Konkursa žūrija konkursa I kārtas darbus vērtē atbilstoši konkursa uzdevumam un grupai (nolikuma 9.2.3. punkts).
2. Gadījumā, ja I kārtā vairāki konkursa darbi ir ar vienādu vērtējumu, konkursa žūrija veic papildus izvērtēšanu darbu atlasei pēc konkursa kritērijiem, sniedzot izvērstu pamatojumu vērtējumam un izvirzīšanai II kārtā.
3. **Vērtēšanas kritēriji (I un II kārta):**
   1. tērpu kolekcijas konceptuālā un mākslinieciskā iecere, izpildījums materiālā;
   2. radošā darba ieceres un gala rezultāta atspoguļojums vizītkartē, planšetē vai filmā.
4. Konkursa darbi I un II kārtā tiek vērtēti, pamatojoties uz vērtēšanas kritērijiem, katram kritērijam piešķirot noteiktu līmeni – “pilnveidojams”, “gandrīz labi”, “labi”, “izcili” – atbilstoši konkursa dalībnieku sniegumam (3. pielikums).
5. Konkursa II kārtai tiek izvirzīti to audzēkņu vai audzēkņu grupu darbi, kuri saņēmuši vērtējumus “labi” un “izcili”, un vismaz vienā no kritērijiem “izcili”, nosūtot pieteikumus dalībai II kārtā atbilstoši dalībnieku vai dalībnieku grupu skaita no izglītības iestādes nosacījumiem (nolikuma 8.4.2. punkts).
6. Konkursa darbu II kārtas vērtēšanā visiem darbiem tiek sniegts individuāls žūrijas rakstisks izvērtējums.
7. Konkursa II kārtas žūrija atbilstoši konkursa II kārtas vērtējumam piešķir godalgas, atzinības un speciālbalvas.
8. Konkursa I un II kārtas žūrijai ir pienākums ievērot ētikas un vispārpieņemto normu ievērošanu un atturēties no pienākumu veikšanas, ja konstatēts interešu konflikts.
9. Žūrijas lēmums ir galīgs un neapstrīdams.

**VI. Noslēguma jautājumi**

1. Izglītības iestādes vadītājs nodrošina, ka konkursa dalībnieku likumiskais pārstāvis izglītības iestādei rakstiski ir sniedzis informāciju par audzēkņu personas datu nodošanu centram, lai nodrošinātu pilnvērtīgu konkursa norisi.
2. Izglītības iestādes vadītājs, piesakot audzēkņus konkursam, piekrīt konkursa nosacījumiem atbilstoši šim nolikumam un apņemas izpildīt tajā noteikto, t.sk. dalībnieka personas datu aizsardzības nosacījumus (4. pielikums).
3. Visus izdevumus, kas saistīti ar konkursa dalībnieka piedalīšanos konkursā, sedz izglītības iestāde.
4. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
5. Visas domstarpības un strīdi, kas var rasties nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

Direktore (paraksts\*) Signe Pujāte

\* Dokuments ir parakstīts ar drošu elektronisko parakstu un satur laika zīmogu

I.Kupča 29458876

1. pielikums

Valsts konkursa nolikumam 1.5-1.2/12 Latvijas profesionālās

ievirzes izglītības programmas „Vizuāli plastiskā māksla”

audzēkņiem 2022./2023. mācību gadā

**Konkursa uzdevums „Apģērbu kolekcijas izveide”**

**Konkursa tēma:** apģērbs ir vēstījums.

**Konkursa uzdevums:** izveidot apģērbu kolekciju, paužot konkrētu vēstījumu.

Konkursa darbs ir apģērbu kolekcija.

Kolekcijas bāze: T krekls (viens vai vairāki, jauns vai valkāts, ar “stāstu”, vecmodīgs, ar traipiem, pārstrādei nolemts u.c.).

Kolekcijas pamatojumu atspoguļo uz planšetes vai video formātā un vizītkartē.

Pedagogs izstrādā konkursa uzdevuma tematisko ievirzi, lokālo vai vietas kontekstu un citus nosacījumus atbilstoši konkrētajam audzēkņu vecumposmam, apgūstamajiem mācību priekšmetam un konkursa nosacījumiem.

**Konkursa uzdevuma veikšanas soļi**

1. Pētīt T kreklu savā un draugu garderobē dažādos aspektos – funkcija, forma, krāsa, tekstūra, materiāls, izgatavošanas vieta, valkāšanas ilgums, personiski stāsti u.c.;
2. Pētīt T krekla lietotāju (mērķauditoriju) vajadzības, intereses un izvēles;
3. Pētīt T krekla vēsturi un piemērus modes industrijā;
4. Iepazīties ar termina “ilgtspēja” būtību un izpratni modes industrijas kontekstā;
5. Iepazīties ar spilgtiem mākslas un dizaina piemēriem, kas izteiksmīgi pauž vēstījumu;
6. Formulēt topošās apģērbu kolekcijas vēstījumu “ko es vēlos vēstīt citiem”;
7. Izvēlēties vienu no veidiem kolekcijas izveidei:

|  |  |
| --- | --- |
| * 1. kolekcija no gataviem T krekliem:      1. kolekcija ietver vismaz 3 tērpus;      2. tehniku izmantojums – neierobežots;      3. veidot kolekciju, pārveidojot vai papildinot T kreklus – nesadalot gatavo objektu, bet papildinot to (ar apdruku, rokdarbiem, aksesuāriem) vai mainot valkāšanas veidu u.c.;      4. eksperimentēt ar tehniku izmantojumu, izvēloties piemērotāko tehniku T kreklu kolekcijas izveidei, lai izteiktu autora/u ieceri un paustu konkrētu vēstījumu. | * 1. apģērbu kolekcija:      1. kolekcija ietver vismaz 3 tērpus;      2. tehniku izmantojums – neierobežots;      3. veidot apģērbu kolekciju, kā izejmateriālu izmantojot vienu vai vairākus T kreklus – var dalīt un kombinēt vairākus T kreklus neierobežotā daudzumā un veidos;      4. eksperimentēt, kā gatavi apģērbi (piemēram, T krekli), tos dažādi kombinējot, papildinot, transformējot, pārveidojot par izejmateriālu vai dažādojot to valkāšanas veidu var izteikt autora/u ieceri un paust konkrētu vēstījumu. |

1. Strādāt pie kolekcijas izveides. Dokumentēt procesu.
2. Izvēlēties vienu no veidiem kolekcijas atspoguļošanai:

|  |  |
| --- | --- |
| * 1. Planšete:      1. tehnika: modes ilustrācija, kolāža, datorgrafikas darbs (pēc izvēles);      2. formāts: A2 (420 x 594 mm);      3. planšetē tiek atspoguļots: kolekcijas nosaukums, vēstījums, kolekcijas vizualizācija (izceļ kolekcijas ideju, mākslinieciskos un tehniskos izteiksmes līdzekļus), informācija par kolekcijas demonstrēšanu – aksesuāri, mūzika, vide u.c., autora/u vārdi (vārds, uzvārds), skola. | * 1. Video:      1. formāts: MP4;      2. garums: līdz 2 minūtēm;      3. video sižetā autors/ i atspoguļo kolekciju (to var demonstrēt pats autors/i vai kāds cits), komentē kolekcijas ideju, izstrādes procesu un rezultātu, kā arī citu informāciju (pēc izvēles);      4. titros jānorāda kolekcijas nosaukums, autora/u vārdi (vārds, uzvārds), skola. |

1. Sagatavo vizītkarti, ietver informāciju (2. pielikums):
   1. par projekta autoru vai autoru grupu – autora/u vārds uzvārds, skola;
   2. par kolekciju – apģērbu kolekcijas nosaukums, viens attēls (fotogrāfija vai zīmējums, kas raksturo apģērbu kolekciju), idejas pamatojums (3-5 teikumi).

**Atslēgas vārdi:** mode, modes dizainers, apģērbu kolekcija, tēls, vēstījums, ilgtspēja, modes skate, aksesuāri.

2. pielikums

Valsts konkursa nolikumam 1.5-1.2/12 Latvijas profesionālās

ievirzes izglītības programmas „Vizuāli plastiskā māksla”

audzēkņiem 2022./2023. mācību gadā

**II kārtas konkursa dalībnieka vai dalībnieku grupas**

**vizītkartes noformējuma paraugs**

Vizītkarte tiek iesniegta datorrakstā, izmantojot burtveidolu “Calibri”, burtu izmērs – 14pt, formāts A5.

|  |
| --- |
| *Dalībnieka vārds, uzvārds, vecums\** |
| *Skola* |
| *Kolekcijas nosaukums* |
| *Kolekcijas apraksts (3- 5 teikumi, atbildot uz jautājumiem: Kāds ir kolekcijas vēstījums, izvēles pamatojums?* *Kas ir vai varētu būt kolekcijas valkātāji (mērķauditorija)? Kādas tehnikas, materiāli tika izmantoti kolekcijā?)* |
| *Viens attēls (fotogrāfija vai zīmējums, kas raksturo apģērbu kolekciju)* |

*\* Papildina ailītes pēc nepieciešamības katram dalībniekam, ja darbu veikusi dalībnieku grupa.*

3. pielikums

Valsts konkursa nolikumam 1.5-1.2/12 Latvijas profesionālās

ievirzes izglītības programmas „Vizuāli plastiskā māksla”

audzēkņiem 2022./2023. mācību gadā

**Konkursa vērtēšanas kritēriji**

1. Tērpu kolekcijas konceptuālā un mākslinieciskā iecere, izpildījums materiālā (atspoguļota vizītkartē, projekta planšetē vai video):

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Apģērbu kolekcijas vēstījums vēl nav noformulēts. | Aprakstīts apģērbu kolekcijas vēstījums. | Izvirzīts apģērbu kolekcijas vēstījums, pamatojot izvēli. | Izvirzīts apģērbu kolekcijas vēstījums, izvērsti pamatojot izvēli. |
| Kolekcijas mākslinieciskais/ dizaina risinājums vēl līdz galam nav izstrādāts. | Daļēji izstrādāts mākslinieciskais/ dizaina risinājums atbilstoši idejai un stilistikai. | Apģērbu kolekcijas idejai un stilistikai atbilstošs mākslinieciskais/ dizaina risinājums. | Apģērbu kolekcijas idejai un stilistikai atbilstošs un izteiksmīgs mākslinieciskais/ dizaina risinājums. |
| Darba tehniskā kvalitāte būtiski jāpilnveido. | Darba tehniskā kvalitāte jāpilnveido. | Laba darba tehniskā kvalitāte. | Izcila darba tehniskā kvalitāte. |

2. Radošā darba ieceres un gala rezultāta atspoguļojums vizītkartē, planšetē vai video.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Līdz galam neizstrādāta kopējā projekta vizualizācija atbilstoši apģērbu kolekcijas idejai vai stilistikai. | Daļēji izstrādāta kopējā projekta vizualizācija atbilstoši apģērbu kolekcijas idejai vai stilistikai. | Apģērbu kolekcijas idejai vai stilistikai atbilstoša kopējā projekta  vizualizācija. | Mākslinieciski izteiksmīga, apģērbu kolekcijas idejai un stilistikai atbilstoša kopējā projekta vizualizācija. |
| Nepilnīgi uztverama attēlu un teksta laukumu kompozīcija (planšete). | Daļēji uztverama attēlu un teksta laukumu kompozīcija (planšete). | Labi uztverama attēlu un teksta laukumu kompozīcija (planšete). | Izteiksmīga, labi uztverama attēlu un teksta laukumu kompozīcija (planšete). |
| Nepilnīgi uztverams projekta rezultātu demonstrējums (video). | Daļēji uztverams projekta rezultātu demonstrējums (video). | Labi uztverams projekta rezultātu demonstrējums (video). | Izteiksmīgs, labi uztverams projekta rezultātu demonstrējums (video). |
| Nepilnīgi izmantotas kolāžas tehnikas/ video iespējas projekta atspoguļošanā. | Daļēji izmantotas kolāžas tehnikas/ video iespējas projekta atspoguļošanā. | Prasmīgs kolāžas tehnikas/ video izmantojums projekta atspoguļošanā. | Vizuāli izteiksmīgs kolāžas tehnikas/ video izmantojums projekta atspoguļošanā. |

4. pielikums

Valsts konkursa nolikumam 1.5-1.2/12 Latvijas profesionālās

ievirzes izglītības programmas „Vizuāli plastiskā māksla”

audzēkņiem 2022./2023. mācību gadā

**DALĪBNIEKA PERSONAS DATU AIZSARDZĪBAS NOSACĪJUMI**

Pielikumā lietoti termini:

* 1. Dalībnieks – fiziska persona, kura nodrošina un apgūst profesionālās ievirzes izglītības programmu „Vizuāli plastiskā māksla”, kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas izglītības iestādē.
  2. Pārzinis – Latvijas Nacionālais kultūras centrs (turpmāk − Centrs), kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
  3. Personas dati – jebkura informācija, kas attiecas uz identificētu vai identificējamu fizisku personu.
  4. Regula – Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legalcontent/LV/TXT/?uri=CELEX%3A32016R0679>).
  5. Pasākums – Valsts konkurss Latvijas profesionālās ievirzes izglītības programmas „Vizuāli plastiskā māksla” audzēkņiem 2022./2023. mācību gadā” un tā aktivitātes visā Latvijas Republikas teritorijā.
  6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
  7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13. pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz Centra nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. Centrs ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka Centrs izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no Centrs informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un Centrs ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2012. gada 18. decembra noteikumiem Nr. 931 „Latvijas Nacionālā kultūras centra nolikums”. Saskaņā ar Regulas 6. panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:
   1. pasākuma popularizēšana, pasākuma atspoguļošana, sabiedrības informēšana par pasākuma norisi;
   2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.
4. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
5. Dalībnieka tiesības:
   1. pieprasīt Centra piekļuvi dalībnieka personas datiem;
   2. pieprasīt Centra dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;
   3. iesniegt sūdzību uzraudzības iestādei – Datu valsts inspekcijai.
6. Dalībnieka personas datu apstrādes ietvaros Centrs nodrošina:
   1. informācijas sniegšanu dalībniekam saskaņā ar Regulas 13. pantu;
   2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;
   3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar Centra pienākumiem un tiesībām, kas izriet no normatīvajiem aktiem un šo pielikumu.
7. Centrs apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
8. Dalībnieks var īstenot savas tiesības, tostarp tiesības uzdot Centram jautājumus, rakstiski sazinoties ar Centru: lnkc@lnkc.gov.lv vai rakstot uz Latvijas Nacionālais kultūras centrs, Pils laukums 4, Rīgā, LV-1050.
9. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, Centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
10. Informācija par personas datu apstrādes pārzini: Latvijas Nacionālais kultūras centrs, reģistrācijas Nr. 90000049726, Juridiskā adrese: Pils laukums 4, Rīga, LV-1050, e-pasta adrese: lnkc@lnkc.gov.lv.
11. Datu aizsardzības speciālista kontaktinformācija: e-pasta adrese: dati@lnkc.gov.lv. Pasākuma organizēšanas un rīkošanas gaitā Centrs var piesaistīt citus personas datu apstrādātājus, atbilstoši papildinot ar šo informāciju šo pielikumu.